als_Latn dik_Latn sag_Latn
-
-
-
-
MagazinVozovi na vodonik kreću 2021.
- Montevizija
-
-
-
ShqipLajmet 09.11.2017
-
EnglishNegotiations on Brexit
Lajmet
Povećaj veličinu slova Vrati na prvobitnu veličinu slova Samnji veličinu slova štampaj štampajPošalji prijatelju
23. 05. 2017. >> 18:39 0
Lajmet 23.05.2017
23.05.2017
Nuk dëshiroj distance me Rusinë
Mali i Zi brenda 11 vjetëve pavarësi ka realizuar tre qëllimet më të mëdha të tij, kurse më i madhi është anëtarësimi në Aleancën Veri perëndimore, deklaroi kryeministri Dushko Markoviq. Ai, në emision për Radion e Malit të Zi, integrimet në Bashkimin Evropian i ka veçuar si qëllimin e dytë më të madh, derisa si qëllimin e tretë Markoviq veçon ndërtimin e autostradës. Ai, tha se Mali i Zi me anëtarësim në NATO do të ketë mundësinë të marrë pjesë aktive në vendimet të cilat përcaktojnë të ardhmen e botës.
Markoviq po ashtu ka vlerësuar se pret benefite të mëdha nga anëtarësimi në Aleancë. Kur është fjala për situatën aktuale politike në Mal të Zi, Markoviq tha se rezistenca politike dhe dallimet dalin nga përcaktimet bazë të të ardhmes së Malit të Zi që kanë të bëjnë me, para së gjithash anëtarësimin në NATO dhe Bashkimin Evropian.Ai pret se tensionet do të vazhdojnë edhe pas anëtarësimit në NATO, dhe përsëriti qëndrimin e mëhershëm se nuk mund të ketë përsëritje të zgjedhjeve në Mal të Zi. Nëse dëshirojnë të flasim për zgjedhje të reja, atëherë duhet të kthehen në kuvend, deklaroi Markoviq. Kur është fjala për zgjedhje lokale në Herceg Novi, kryeministri tha se do të ishte mirë që opozita menjëherë të fillojë punën për të mirën e qytetarëve të kësaj komune. Ai, për ngjarjet e 16 tetorit tha se procesi është në vazhdim dhe se ai është i rëndësishëm me qëllim që mesazhi të dërgohet se kurrkush më nuk guxon të punojë në dëm të shtetit të vet.
Nuk është bojkotim ,por mos shkuarje në punë
Progresi ekonomik është sfida më e madhe e cila e pret Malin e Zi në planin e brendshëm dhe për këtë arsye do të duhej që të gjitha subjektet politike të tregojnë përgjegjësi me qëllim të tejkalimit të përçarjeve dhe përzierjeve politike , ka vlerësuar kryetari i parlamentit ,Ivan Brajoviq.
Ai ka theksuar se atmosfera politike është diçka më e relaksuar pas sjelljes së vendimit për anëtarësimin e Malit të Zi në NATO , kurse mosardhja e deputetëve opozitarë në punë , gjë të cilën ata e quajnë bojkot , nuk ka dhënë kurrfarë rezultatesh. Brajoviq ,në intervistën dhënë agjencisë MINA ,ka theksuar se anëtarësimi i Malit të Zi në NATO është hap civilizues dhe njëri ndër sukseset më të mëdha të Malit të Zi bashkëkohorë me të cilin vulosen rivendosja e pavarësisë e realizuar në referendum me 21 .maj të vitit 2006.
Bashkëpunimi rajonal përmes stabilitetit është rast për të shkuar përpara
Ministri i arsimit dr. Damir Shehoviq ka marr pjesë në punën e biznes forumit në Sarajevë i cili mbahet prej 22. deri me 24. maj ,me ç’ rast në veçanti ka theksuar se për mes bashkëpunimit të mirë rajonal , përmes stabltetit ekonomik dhe politikë, dhe definimit të prioriteteve të politikës së jashtme, vendet e Evropës jug lindor dhe të Ballkanit kanë shans për progres të mirë.
Ministri ,së bashku me panelistët tjerë ka folur për perspektivat zhvillimore të Ballkanit dhe Evropës jug lindore ,si dhe për elementet e rrugës së përbashkët zhvillimore. Të theksojmë se Sarajevo biznes forumi është njëra ndër konferencat më të mëdha ekonomike- investuese dhe politike në Evropën Jug Lindore. Në forumin e sivjetmë janë prezantuar disa projekte nga bujqësia energjetika , arsimi, financat, infrastruktura, ndërtimtaria, turizmi etj.
E bojkotojnë parlamentin ,por jo edhe rrogat
Raporti i deputetëve ndaj obligimeve duhet të rregullohet në mënyrë normative , konsideron shefi i klubit të deputetëve të PDS ,Miodrag Radunoviq ,duke shtuar se Parlamenti funksionon normalisht. Ai ka përkujtuar se me intensitet të shtuar punohet çdo ditë në këshillat parlamentarë. Prej fillimit të punës të kësaj përbërje të parlamentit janë mbajtur 102 mbledhje të Këshillave. Sipas fjalëve të tij ,në mënyrë aktive janë duke u përgatitur edhe dy seancat e radhës të cilat do të mbahen kah fundi i këtij dhe fillimit të muajit të ardhshëm. Ky është rast që deputetët opozitarë , me kthimin në parlament të binden për punën profesionale dhe të marrin pjesë aktive në debate dhe në vendim marrje , të rëndësishme për qytetarët e Malit të Zi , ka theksuar Radunoviq. Në pyetjen nëse të ardhurat e deputetëve duhet harmonizuar me kryerjen e obligimeve, ai ka theksuar se respektimi i detyrimeve të punës janë bazë e secilit të punësuar dhe bazë e harmonisë së kolektivit.
Për të dyshuarit 30 ditë paraburgim
Për 4 anëtarë të klanit të pandehur kriminal nga Podgorica, të cilët janë arrestuar për shkak të dyshimit se kanë përgatitur likuidimin e të burgosurit në burgun e Spuzhit Radoica Zekoviq, u është caktuar paraburgimi deri në 30 ditë ,bënë medie gazeta Dnevne novine.
Në Entin për vuajtjen e sanksioneve penale janë vendosur Millan Leshnjak, Dejan Deletiq, Gjorgjie Bozhoviq dhe Stefan Balletiq. Likuidimi është penguar pasi që banorët i kanë vërejtur dy meshkuj të maskuar duke vendosur mjet të dyshimit në automobil dhe për këtë e kanë njoftuar policinë.
Nikshiq:Plagoset maturanti
Rreth mesnate në qendër të Nikshiqit në një shkrepje armësh është plagosur Vukashin Kruniq 19 vjeç, maturant i gjimnazit Stojan Ceroviq.
Siç njoftojnë mediet, në Ceroviq nga pistoleta ka shtirë po ashtu maturanti i këtij gjimnazi Stefan Peroviq 19 vjeç dhe me atë rast i ka shkaktuar plagë në pjesën e poshtme të ekstremiteteve, me ç ‘rast i plagosuri është dërguar në spitalin e përgjithshëm të Nikshiqit ku i është ofruar ndihmë. Pas hetimeve ku janë gjetur dy gëzhoja, kurse Peroviq është privuar nga liria .Ai ka pranuar se ka shtirë në maturantin e plagosur.
Protestojnë nenat para Kuvendit
Shfrytëzueset e kompensimeve ,nënat me tre ose më tepër fëmijë organizojnë sot protestë, ka kumtuar Këshilli koordinues duke shtuar se nuk do të heqin dorë nga e drejta e arritur për jetë. Siç është kumtuar, protesta është caktuar për në ora 17, para Kuvendit të Malit të Zi dhe do të organizohet edhe shëtitje protestuese. Siç kanë theksuar ,qeveria dhe gjyqi kushtetutës të Malit të Zi përpiqen të gjënë rrugëdalje nga situata të cilën e kanë shkaktuar ato vetë.
Shfrytëzueset e këtyre kompensimeve i kanë ftuar të gjithë , të cilët ndihen si ato , të gjitha OJQ , sindikatat dhe partitë politike që tu ndihmojnë në mbrojtjen e ligjit për të drejtën e arritur dhe njëkohësisht për mbrojtjen e shtetit të Malit të Zi.
KQZ sot certifikon partitë dhe listat e kandidatëve
Komisioni Qendror i Zgjedhjeve sot do të mbajë mbledhje për t’i certifikuar listat e partive me kandidatët për deputetë për zgjedhjet e 11 qershorit. Mbrëmë në orën 24:00, përfundoi afati për korrigjimin e listave me kandidatë nga partitë politike.Po ashtu, më 27 maj është paraparë edhe hedhja e shortit për renditjen e partive politike në fletëvotime.
Afati i fundit i partive për dorëzimin e listave me kandidatë ka qenë të premten më 19 maj.
Thaçi kritikon ashpër BE-në dhe komisionerin Hahn
Presidenti i Kosovës, Hashim Thaçi gjatë vizitës zyrtare në Vjenë ka zhvilluar një intervistë me Agjencinë Austriake të Lajmeve APA. Në këtë intervistë kreu i shtetit të Kosovës ka kritikuar ashpër BE-në për mungesë të vizionit dhe guxim.Ai ka paralajmëruar se kjo mungesë e lidershipit në BE do të shfrytëzohet nga Rusia për destabilizimin e shteteve të Ballkanit. Thaçi ka kërkuar nga BE që sa më shpejt të ndryshojë qasjen ndaj shteteve të Ballkanit. Sipas APA-s, ai ka qenë shumë i ashpër me kritik at ndaj komisionarit për Zgjerim, Johannes Hahn.“Vonesa e Bashkimit Evropian nuk mund të justifikohet”, ankohet Thaçi, i cili u takua të hënën presidentin austriak, Alexander Van der Bellen.“Federica Mogherini të paktën përpiqet të ruajë të njëjtën dinamikë në Ballkanin Perëndimor, derisa komisioneri Hahn për fat të keq nuk është fare prezentë në Evropën Juglindore”, ka shtuar ai. Sipas tij, komisioneri Hahn është përkujdesur vetëm për Serbinë dhe për asnjë vend tjetër në Ballkanin Perëndimor. Ai ka kërkuar një angazhim më të shtuar të BE-së në Ballkan, për të ulur ndikimin rus, i cili është duke u rritur. Në këtë intervistë për APA, Thaçi ka theksuar se BE-ja nuk duhet të sheh rajonin vetëm si një çështje teknike, por edhe në mënyrë strategjike. Thaçi ka kritikuar po ashtu BE-në për kriterin e vendosur për procesin e liberalizimit të vizave.
Dënohen me kusht të akuzuarit për ngjarjet e dhunshme në Kuvendin e Maqedonisë
Gjykata Themelore në Shkup, sot i ka dënuar me kusht nëntë të akuzuarit, të cilët ishin të përfshirë në ngjarjet e dhunshme në Kuvendin e Maqedonisë, më 27 prill, me ç’rast qenë lënduar deputetët dhe kryetarët e dy partive politike që përbëjnë shumicën parlamentare, por edhe disa gazetarë. Që të gjithë të akuzuarit, paraprakisht para Gjykatës kanë pranuar fajin.
Bisedimet në Maqedoni, qeveria e re këtë javë
Zoran Zaev shprehet i kënaqur me dinamikën e bisedimeve të krijimit të qeverisë së re të Maqedonisë.Ai sqaroi se diskutimet me krerët e partive shqiptare janë në fazën e ndarjes së ministrive, ku sipas kreut socialdemokrat mbetet shumë e rëndësishme cilësia e emrave të propozuar. Kjo e fundit, sipas radios “Europa e Lirë”, do të jetë dhe çështja finale e hedhur në tryezë. Burime të brendshme thonë se e gjithë maratona e negociatave mund të marrë fund brenda javës. Zaev mund t’ia kalojë pas kësaj në Parlament propozimin e përbërjes së qeverisë së re dhe ligjvënësit mund ta votojnë javën që vjen. Së bashku me tre partitë shqiptare, sociademokratët kontrollojnë 67 nga 120 vendet e Parlamentit. Zaev e ka bërë të qartë se qëllimi tij si personi i mandatuar me formimin e ekzekutivit është të përfshijë të gjitha partitë që siguruan nënshkrimet për marrjen e mandatit. Në mesin e kushteve të vendosura nga partitë shqiptare e të konsideruara të pranueshme edhe prej tij është integrimi në NATO dhe BE, sundimi i së drejtës dhe shtetit ligjor, zbatimi i plotë i Marrëveshjes së Ohrit, vendime konsensuale, përgjegjësia e qeverisë, etj.
Të paktën 22 të vrarë dhe 59 të plagosur nga shpërthimi në Mançester
Të paktën 22 persona janë vrarë – përfshirë edhe fëmijë - dhe 59 të tjerë janë plagosur, në një sulm të dyshuar terrorist, jashtë një arene në qytetin e Mançesterit. Policia britanike ka thënë se sulmi besohet se është kryer nga një person, pas koncertit, që këngëtarja amerikane, Ariana Grande ka mbajtur në Manchester Arena.“Në këtë fazë, ne besojmë se sulmi i mbrëmshëm është kryer nga një person”, ka thënë shefi i policisë në Mançester, Ian Hopkins.“Sulmues, mund të konfirmojë se ka vdekur në vendngjarje. Ne besojmë se sulmuesi e ka kryer sulmin me një pajisje shpërthyese të inprovizuar, të cilin e ka detonuar”.“Prioriteti jonë është që të kuptojmë nëse ai ka vepruar i vetëm apo është pjesë e ndonjë rrjeti”, ka thënë Hopkins. Dëshmitarët kanë thënë se kanë dëgjuar një “shpërthim masiv” rreth orës 21:35, sipas kohës lokale, kur njerëzit ishin duke u larguar nga Manchester Arena, pas koncertit të këngëtares Ariana Grande. Kryeministrja e Britanisë së Madhe, Theresa May ka thënë se autoritetet janë duke punuar për të kuptuar detajet e kësaj ngjarjeje. Shteti Islamik ka marrë përgjegjësinë për sulmin në Mançester, njofton agjencia Tas.
Trump zotohet se do të punojë për të arritur paqe në Lindjen e Mesme
Presidenti i Shteteve të Bashkuara, Donald Trump gjatë vizitës së tij në Bregun Perëndimor, është zotuar se do të bëj “çdo gjë” që mundet, për të arritur një marrëveshje të paqes mes Izraelit dhe Palestinës.“Jam i përkushtuar të provoj të arrijmë një marrëveshje të paqes mes izraelitëve dhe palestinezëve, dhe unë synoj që të bëj çdo gjë që mundem, për të ndihmuar për të arritur këtë qëllim”, tha Trump, pas takimit me presidentin e Autoritetit Palestinez, Mahmud Abbas në Betlehem. Trump është në udhëtimin e tij të parë jashtë vendit, që prej se është zgjedhur president. Ai po synon që të shënojë përparim, në atë që ai e quan “marrëveshje përfundimtare”- një pakt i paqes mes izraelitëve dhe palestinezëve.“Unë me të vërtetë shpresoj se Amerika mund të ndihmojë Izaelin dhe palestinezët të arrijnë paqe dhe të sjellin një shpresë të re për njerëzit në këtë rajon”, tha Trump, duke shtuar se ai beson fuqishëm se “Izraeli dhe palestinezët mund të bëjnë paqe dhe do të fillojë një proces i paqes në gjithë Lindjen e Mesme”.Presidenti i Autoritetit Palestinez, Mahmud Abass, i tha Trumpit se palestinezët janë “të përkushtuar të punojnë me ju për të arritur një marrëveshje historike të paqes mes nesh dhe Izraelit”.
OKB dënon provën e re raketore të Koresë së Veriut
Këshilli i Sigurimit i Kombeve të Bashkuara ka dënuar provën e fundit të një rakete balistike të Koresë së Veritu, duke e quajtur shkeje “flagrante dhe provokim”, ndaj sanksioneve të OKB-së ndaj provave të raketave balistike.Një panel i OKB-së është zotuar se do të vendosë sanskione të reja, pasi më 21 maj, Koreja e Veriut kreu një tjetër test të një rakete balistike me rreze të mesme veprimi, test të cilin Penjani tha se ishte i “suksesshëm”.Ndërkaq, aleati kryesor i Veirut, Kina, i ka bërë thirrje Penjanit që të mos bëj hapa të tjerë që shkelin rezolutat e Këshillit të Sigurimit, sa i përket programit bërthamor dhe të raketave. Të 15 anëtarët e Këshillit të Sigurimit kanë miratuar një deklaratë të përbashkët, ku thuhej se “aktivitetet e paligjshme të raketave balistike i kontribuojnë ndjeshëm zhvillimit të sistemeve të shpërndarjes së armëve bërthamore dhe tensionet në rajon janë duke u rritur”.
Nesër ,mot i ndryshueshëm dhe jo stabil
Sot në Mal të Zi mban mot me vranësira të ndryshueshme dhe në viset veriore vende vende me reshje e bubullimë. Frynë erë e dobët deri mesatare nga drejtimet perëndimore. Temperaturat: Podgoricë 29, H. Novi 27, Tivar, Ulqin e Budvë 25, B. Pole 24, Mojkovac 23, Plevle, Beranë, Shavnik e Plave 22, Nikshiq e Plluzhinë 20, Kollashin 19, Cetinë e Zhablak 18 dhe në rozhaj 15 g.
Për nesër parashihet të mbajë mot i ndryshueshëm dhe pasdite kohë pas kohe me reshje lokale e bubullimë. Do të fryjë erë e dobët deri mesatare nga drejtime të ndryshme. Temperatura e mëngjesit prej 5 deri në 15, kurse më e larta e ditës prej 14 deri në 26 g. c.
unk unk unk unk ibo_Latn grn_Latn unk unk unk als_Latn unk eng_Latn als_Latn hrv_Latn unk als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn